b'\n_START_ARTICLE_\nFerrari 801 F1\n_START_PARAGRAPH_\nFerrari 801 F1 je Ferrarijev dirkalnik Formule 1, ki je bil v uporabi na prvenstvenih dirkah v sezoni 1957, ko so z njim dirkali Peter Collins, Luigi Musso, Mike Hawthorn, Wolfgang von Trips, Maurice Trintignant, Eugenio Castellotti, Jos\xc3\xa9 Froil\xc3\xa1n Gonz\xc3\xa1lez in Berardo Taraschi . Dirkalnik je mo\xc4\x8dno temeljil na svojem predhodniku Ferrari D50. Skupno imajo z dirkalnikom 801 dirka\xc4\x8di \xc5\xa1etirintrideset nastopov na dirkah, na katerih so dosegli eno zmago in \xc5\xa1e sedem uvrstitev nastopni\xc4\x8dke. Edino zmago je dosegel Peter Collins na neprvenstveni dirki za Veliko nagrado Sirakuz, na prvenstvenih dirkah pa so uvrstitev na stopni\xc4\x8dke osvojili von Trips, Hawthorn, Collins in Musso.'